REGELE ANIMALELOR 


de Philip Jose Farmer 


- Partea din buget care ne-a fost repartizată e atât de subtirică, se 
plânse biologul distinsului său oaspete, după ce terminaseră de vizitat 
grădina zoologică si laboratorul. Pur si simplu, n-avem cum să refacem toate 
speciile. Suntem nevoiti să reînviem doar animalele mai dezvoltate, mai 
atrăgătoare. Acelea pe care le-am distrus din prostie ori dintr-o pornire de 
brutalitate. 


S-a oprit pentru o clipă si aruncă o privire peste santul de sigurantă, 
către kvaga scăldată de soare, ce galopa dincolo de câmpul de fortă. Mai 
încolo, o vidră de mare îsi scosese nasul din apă; alături, o gorilă se zgâia 
printre gratiile custii de bambus. 


Porumbeii turuiau, rinocerii tropoteau, iar o girafă îi fixă pentru o 
clipă cu ochii ei blânzi, apoi se apucă să rumege în continuare frunzele 
copacului din fata ei. 


- Acolo e o pasăre dodo. Nu e prea arătoasă, însă e o fiintă foarte 
dulce. Si foarte neajutorată. Vă rog să mă urmati. Vă voi prezenta întreg 
procesul de resuscitare a speciilor de animale. 


Au pătruns în interiorul unei clădiri imense si au trecut printre niste 
bazine imense. S-au oprit lângă unul dintre ele si i-au examinat continutul. 
Inăuntru zvâcneau niste chestii gelatinoase. 


- Sunt embrioni de elefant african, explică biologul. Ne-am propus să 
reconstituim câteva exemplare din această specie, iar apoi vom elibera turma 
pe teritoriul noii rezervatii de stat. 


- Văd că vă place ceea ce faceti, observă distinsul oaspete. Iubiti 
animalele, nu-i asa? 


- Îmi sunt dragi toate formele de viată. 


- Si spune, de unde vă adunati informatiile necesare pentru a obtine 
ceea ce v-ati propus? 


- Cel mai adesea, ne bizuim pe scheletele si pieile păstrate în muzeele 
de odinioară, dar ne ajută si arheologii, care au reusit să dezgroape si să 
traducă o serie de cărti si de filme. Oh, vedeti acele ouă imense? Înăuntrul 
lor se dezvoltă puisorii uriasului strut moa. Iar aici se vor dezvolta în curând 
puii de tigru. Dacă vor creste, vor deveni destul de periculosi, dar nu vor 
avea posibilitatea să evadeze din rezervatie. 


Vizitatorul se opri în fata ultimului bazin. 
- Aici e doar un singur exemplar? Ce e acesta? se interesă. 
- Sărăcutul, se va simti atât de singur! El îmi este cel mai drag. 


Nu stiti câte aprobări a trebuit să adun ca să-l pot crea din nou, 
spuse biologul cu vocea sugrumată. 


- Să fie atât de periculos? se aplecă oaspetele ca să-l examineze mai 
bine. Mai periculos decât tigrii, ursii sau elefantii? 


Apoi se retrase brusc. 
- Dar acesta e un... Cum de-ati avut curajul? 


- Da. Acesta e un om. 


